SA Storiesblog uitdaging 7 – toortsie.com
SA Storiesblog uitdaging 7
Mei 13, 2017 Mei 15, 2017 ~ Toortsie
Die uitdaging lui dat jy 'n resep moet plaas wat jy by jou ouma gekry het en die storie rondom dit vertel.
Ek was van die jongste van my ouma se kleinkinders, so ek was nog in die laerskool toe sy al ouetehuis toe is. Daarom gaan ek eerder vertel hoe my ma lewer gaargemaak het.
My ma het fantasties gekook en natuurlik saam met haar, Sara, haar regterhand. Ek sou wat wou gee om soos hulle kos te maak, maar ek is sommer net te lui!
Dieselfde dag wat 'n skaap geslag is, is die lewer gaargemaak. Lewer moes vars wees, nie twee dae oud, of uit die vrieskas gehaal nie. Saam met die lewer is die niertjies natuurlik ook gaargemaak. Ek is absoluut mal oor lewer en niertjies!
Die lewer se vel word afgetrek en in blokke gesny, terwyl die groot are verwyder word. Die niertjies word middeldeur gesny, die vel en buise verwyder.
Dan word die stukke lewer en niertjies op 'n houtbord geplaas en met 'n vleishamer effens gekap.
Strooi sout en peper oor en braai in botter.
Daar word ook uie in ringe gesny en in botter gebraai en sampioene in botter gebraai met Aromat oor word as bykosse bedien.
My ma het ook 'n blikkie soetmielies saam bedien. Hierdie Banter het die mielies met die sampioene vervang.
Die toppunt van dit alles is natuurlik die lekker saameet om die kombuistafel.
Nagedagte: Ek hoor op RSG dat die Kapenaars tradisioneel kos eenvoudig bedien, sodat jy elkeen se ware geur kan proe. Ek dink nogals dis waar!
Posted in Banting, LCHF, Kosdinge, Verslanking	Lewer vir Banters; Niertjies vir Banters
‹ PreviousNou se kwaad is nie regtig nou se kwaad nie
Next ›Toortsie op tiewie
9 thoughts on "SA Storiesblog uitdaging 7"
Mei 13, 2017 om 9:16 vm
My pa, n Swellendammer, het niks gehou van goedd soos mayonaise en saam met sy kos nie, want dan proe jy nie die kos ni. Ek is dieselfde. Ek hoy van mayonaise maar moenue vie my hoender en maynaise gee ni. Wil liewers die heerlike hoender skoon proe! Moet n mens die storieblog met resep erens gaan post?
Mei 13, 2017 om 9:18 vm
Kliek gou op die skakel dan kom jy daarby uit.
Mei 13, 2017 om 9:20 vm
Mei 14, 2017 om 8:03 vm
stuur jou resep na sastoriesblog@gmail.com
Mei 14, 2017 om 1:56 nm
Hasie, mag ek vra, is jy die baasbrein agter SAStoriesblog? Of is dit 'n geheim?
My asrde, die skakel is weg! Ek sit dit gou weer op.
Mei 13, 2017 om 1:42 nm
Hoe lus kry ek nou vir my ma se lewergereg!!! As jy eers by haar lewer geeët het eet jy nêrens anders lewer nie. En dit was nie net ek wat so gesê het nie.
Mei 13, 2017 om 1:48 nm
Was dit 'n soetsuur lewer?
Mei 13, 2017 om 4:50 nm
Nee, partykeer het sy dit in stukke gaargemaak soos steak en ander kere weer fyn gesny in 'n sous. Maak nie saak hoe nie, die lewer was sag en heerlik. Mense het haar vooraf gevra om lewer gaar te maak wanneer hulle kom kuier. Liewe, soos ek nou hier sit en tik water my mond. Sy het ons probeer leer om dit te doen maar sy het 'n touch gehad wat by ons dogters ontbreek het.